

VLADA REPUBLIKE HRVATSKE

Zagreb, 28. studenoga 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo turizma i sporta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju prethodne suglasnosti predstavniku Vlade Republike Hrvatske za prihvaćanje amandmana drugih predlagatelja na Konačni prijedlog zakona o sportu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 82/22.), Vlada Republike Hrvatske je na sjednici održanoj \_\_\_\_\_\_\_\_ 2022. donijela

**Z A K L J U Č A K**

Daje se prethodna suglasnost predstavniku Vlade Republike Hrvatske za prihvaćanje amandmana Kluba zastupnika HDZ-a u Hrvatskome saboru, od 24. studenoga 2022., na Konačni prijedlog zakona o sportu.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Temeljem članka 196. Poslovnika Hrvatskoga sabora, Klub zastupnika HDZ-a podnio je amandmane na članak 55. stavak 1., članak 88., članak 90. stavak 2. i članak 121. stavak 1. Konačnog prijedloga zakona o sportu.

Amandmanom vezanim za članak 55. stavak 1. Konačnog prijedloga zakona, u kojem se riječ: „registrirana“ zamjenjuje riječima: ,,ovim zakonom ovlaštena“, predlaže se proširenje definicije sportskog natjecanja kako bi se njome obuhvatila sva organizirana natjecanja sportskih ekipa ili sportaša pojedinaca koje organizira i vodi svaka pravna i fizička osoba koja je zakonom na to ovlaštena.

Amandmanom vezanim za članak 88. Konačnog prijedloga zakona, predlaže se brisanje stavaka 4. i 5., a slijedom čega dosadašnji stavci 6., 7. i 8. postaju stavci 4., 5. i 6., a time se predlaže brisanje odredbe da je uvjet za dobivanje Državne nagrade za životno djelo prethodno dodijeljena godišnja nagrada te slijedom toga i iznimka ako se Državna nagrada dodjeljuje posthumno, kako bi svi sportaši, treneri, ostali stručni djelatnici i druge osobe zaslužne za razvoj sporta u Republici Hrvatskoj, u pogledu dobivanja nagrade za životno djelo bili u jednakom položaju, odnosno kako bi se dobivanje Državne nagrade za životno djelo omogućilo i osobama koje su ustrajnim radom tijekom godina doprinijele razvoju sporta, a nisu prethodno odabrane za godišnju nagradu.

Amandmanima vezanim uz članak 90. stavak 2. i članak 121. stavak 1. Konačnog prijedloga zakona, vrši se usklađivanje teksta zakona s prihvaćanjem Amandmana na članak 88. Konačnog prijedloga zakona.

Predložene amandmane potrebno je prihvatiti, stoga se ovim zaključkom predlaže dati suglasnost predstavniku Vlade za prihvaćanje istih.